b'\n_START_ARTICLE_\nBurhard Maksimovi\xc4\x8d Berg\n_START_SECTION_\n\xc5\xbdivljenje\n_START_PARAGRAPH_\n9. januarja 1774 je kot vodnik vstopil v Vorone\xc5\xa1ki pehotni polk; 9. decembra naslednje leto je bil povi\xc5\xa1an v zastavnika in bil kot mlaj\xc5\xa1i adjutant dodeljen generalu Igelstriju._NEWLINE_Udele\xc5\xbeil se je bojev proti Turkom (1787-91) in danske ekspedicije (1799). 20. avgusta 1801 je bil povi\xc5\xa1an v polkovnika in bil poslan na \xc5\xa1olanje za oskrbovalno slu\xc5\xbebo. Leta 1805 je opravljal diplomatske naloge na \xc5\xa0vedskem; isto\xc4\x8dasno pa je pripravil rusko izkrcanje v \xc5\xa0vedski Pomeriji. V letih 1806-07 se je boril proti Francozom._NEWLINE_12. avgusta 1807 je bil povi\xc5\xa1an v generalmajorja; v letih 1808-09 se je udele\xc5\xbeil finske vojne. Ob pri\xc4\x8detku patriotske vojne je bil imenovan za generalnega oskrbovalnega \xc4\x8dastnika Moldavske armade._NEWLINE_7. julija 1813 je postal generalni oskrbovalni \xc4\x8dastnik Poljske armade. Po vojni je bil na\xc4\x8delnik \xc5\xa1taba 2. pehotnega korpusa in 23. junija 1819 je bil imenovan za poveljnika Viborga. 22. avgusta 1826 je bil povi\xc5\xa1an v generalporo\xc4\x8dnika.'